open-index/open-wikipedia-markdown huggingface dataset:
Չեզարե Մակկարի

**Չեզարե Մակկարի** (, ), իտալացի նկարիչ և քանդակագործ։

## Կյանք և ստեղծագործություն

Ջուզեպպե Մակկարիի և Կարոլինա Մանուչչիի որդին է։

Նա իր գեղարվեստական կրթությունը ստացել է Կոլեգիո Տոլոմեում, միևնույն ժամանակ այնտեղ է սովորել պատերազմական թեմաների ապագա նկարիչ Ամոս Կասիոլին։ Սիենայի գեղարվեստի ինստիտուտում (Istituto di belle arti di Siena) նա Տիտո Սարրոչիի ուսանողն էր։

Գեղանկարչությունից բացի, Մակկարին որոշ ժամանակ զբաղվել է քանդակագործությամբ։ Տիտո Սարրոչիի ղեկավարությամբ և նրա հետ միասին նա աշխատել է Սիենայի Սան Դոմենիկոյի բազիլիկայում գտնվող Ջուզեպպե Պյանիջիանիի (Monumento a Giuseppe Pianigiani) հուշարձանի վրա։ Ավելի ուշ նա տեղափոխվել է Ֆլորենցիա և այնտեղ աշխատանքի ընդունվել Լուիջի Մուսինիի արվեստի արհեստանոցում։ Մուսինիի մոտ աշխատել է որպես պատվերով նկարիչ, բրիտանական համայնքներից մեկի պատվերով կրկնօրինակել է Սիենայի տաճարում պահվող Պինտուրիկիոյի աշխատանքները։

Արվեստի առաջին գիտակներից մեկը, որն ուշադրություն է դարձերլ Մակկարիի տաղանդին, եղել է մարկիզ Ֆերդինանդո Պիերի-Ներլին։ Այս ազնվականը գնել է նրա «Ռեբեկան աղբյուրի մոտ ընդունում է Էլիզարի նվերները» կտավը և պայմանավորվել է Մոնտենորի դ'Արբիի մոտակայքում գտնվող կալվածքի իր մատուռը չորս ավետարանիչներին պատկերող որմնանկարներով զարդարելու մասին։ 1865 թվականին նկարիչը մրցանակ է շահել «*Լեոնարդո դա Վինչիի բնորդուհի Մոնա Լիզան*» կտավի համար։ Հռոմ տեղափոխվելուց հետո նա երկար ժամանակ եղել է տեղական Սուրբ Լուկայի ակադեմիայի (Accademia di San Luca) դոցենտ։

1874 թվականին Չեզարե Մակկարին ամուսնանում է Կարոլինա Էպշտեյնի հետ, այս ամուսնությունից ծնվել է նրանց դուստրը` Արջիան։

## Կտավներ և որմնանկարներ (ընտրված)

* Վիկտորիա Կոլոնան խորհրդածում է Միքելանջելոյի բանաստեղծությունների շուրջ (1868)
* Սիրան զոհաբերում է իրեն տիրուհի Ֆաբիոլայի համար (1869)
* Տրիկլինիում (1879)
* Սիլվեստեր 3-րդ պապի պաշտոնազրկումը
* Վենետիկում առաջին հաղորդության օրը
* Կոնսոլացիոնե եկեղեցու որմնանկարները (1889)
* Կապելլա Պերիի մատուռը Մոնտերոնի դ'Արբիաում. չորս ավետարանիչներ, որմնանկար
* Դել Սանտիսիմո Սուդարտո դեյ Պիեմենտեսիի եկեղեցի, Հռոմ, որմնանկարներ (1870/73)
* Կվիրինալյան պալատ, Հռոմ, Երեք գեղուհիներին պսակող Ամուրը, որմնանկար
* Տիկնոջ պալատը (Իտալիայի Սենատի նստավայր), Հռոմ. Ցիցերոնի ելույթը Կատիլինայի դեմ, որմնանկար (1888)
* Ռիսորջիմենտոյի սրահ, Հանրապետական պալատ, Սիենա. Թագավոր Վիկտոր Էմանուել 2-ը և այլ որմնանկարներ

## Պատկերասրահ


Cicerón denuncia a Catilina, por Cesare Maccari.jpg|"Ցիցերոնի ելույթը Կատիլինայի դեմ", 1888
Cesare Maccari. Appius Claudius Caecus in senate. Detail.jpg|"Ապպիոս Կլավդիոսը սենատում"
Leonardo retrata a la Gioconda, por Cesare Maccari.jpg|"Մոնա Լիզան` Լեոնարդո դա Վինչիի բնորդուհի"
Maccari03 517294.jpg|"Ազատության մեծությունը"
Basilica di Loreto 03.jpg|Լորետոյի բազիլիկայի գմբեթի որմնանկար (1895-1907)



## Ծանոթագրություններ

## Գրականություն
* Piero Torriti: *Tutta Siena. Contrada per Contrada.* Edizioni Bonechi, Florenz 2004, ISBN 88-7204-456-1

Կատեգորիա:Իտալացի նկարիչներ
Կատեգորիա:Իտալացի քանդակագործներ
Կատեգորիա:Օրիենտալիստ նկարիչներ
Կատեգորիա:Նկարիչներ այբբենական կարգով
Կատեգորիա:Քանդակագործներ այբբենական կարգով
Կատեգորիա:Պատմանկարիչներ
Կատեգորիա:Իտալացի արվեստագետներ
Սաբինա Ալիևա

**Սաբինա Յաշար կըզը Ալիևա** (, ), Ադրբեջանի Հանրապետության պետական գործիչ, Ադրբեջանի Հանրապետության Մարդու իրավունքների պաշտպան;

## Կենսագրություն
Սաբինա Ալիևան ծնվել է 1980 թվականի մայիսի 7-ին Բաքու քաղաքում։ 1986 -1996 թվականներին սովորել է Բաքվի թիվ 8 միջնակարգ դպրոցում։ 1996-2000 թվականներին բարձրագույն կրթություն է ստացել Բաքվի պետական համալսարանի իրավաբանական ֆակուլտետում։ 2000-2002 թվականներին Բաքվի պետական համալսարանում ստացել է մագիստրոսի կրթություն ՝ պետական իրավունքի մասնագիտության վերաբերյալ։ 2008-2012 թվականներին նա ստացել է լրացուցիչ բարձրագույն կրթություն միջազգային հարաբերությունների ոլորտում ՝ Ադրբեջանի Նախագահին առընթեր պետական կառավարման ակադեմիայում։ 2016 թվականին պաշտպանել է դիսերտացիան «Միջազգային իրավունք և մարդու իրավունքներ» թեմայով և ստացել իրավագիտության դոկտորի կոչում։

Տիրապետում է ադրբեջաներեն, ռուսերեն և անգլերեն լեզուներին։

Ամուսնացած է, ունի երկու երեխա։

## Աշխատանքային գործունեություն
* Սաբինա Ալիևան աշխատել է Ադրբեջանի Սահմանադրական դատարանում 2000 թվականից։ 2015 թվականից նա աշխատել է որպես Աշխատակազմի ղեկավարի տեղակալ։
* Նա մասնակցել է մի շարք միջազգային գիտաժողովների, այդ թվում ՝ Չինաստանի, Ավստրիայի, Մեծ Բրիտանիայի և Հունաստանի սիմպոզիումների։ Ավարտել է ԱՊՀ խորհրդարանական վեհաժողովի հատուկ դասընթացները։ Նա մասնակցել է դասընթացների Գերմանիայի Դաշնային Հանրապետությունում, սեմինարի Ֆրանսիայում գտնվող Sarbon բիզնես դպրոցում։
* 2019 թվականի նոյեմբերի 29-ին Միլլի Մեջլիսի կողմից Սաբինա Ալիևան ընտրվել է Մարդու իրավունքների պաշտպան։

## Ծանոթագրություններ

Կատեգորիա:Մարդու իրավունքների պաշտպաններ
Կատեգորիա:Բաքվի պետական համալսարանի շրջանավարտներ
Քղիսթել Հոֆման

**Քղիսթել Հոֆման** (, ), գերմանացի թատերագետ և մանկավարժ։

## Կենսագրություն
Լայպցիգի թատերական դպրոցում սովորելուց հետո նա աշխատել է տեղի Landestheater Neustrelitz-ում և Städtische Bühnen-ում՝ որպես դրամատուրգ։ 1960-ից 1970 թվականներին եղել է Բեռլինի *Freundschaft* թատրոնի գլխավոր դրամատուրգը։ 1973 թվականին Բեռլինի Հումբոլդտի համալսարանում ստացել է դոկտորի աստիճան՝ պաշտպանելով իր դիսերտացիան ԳԴՀ-ի մանկապատանեկան թատրոնի պատմության և պատմական վկայակոչման մասին թեմայով։ 1980-ականների սկզբին նա տեղափոխվել է Բեռլինի Պիոներպալաստ՝ որպես մանկական ներկայացումների մեթոդիստ։ 1986 թվականից հետո Հոֆմանն աշխատել է որպես ԳԴՀ-ի մանկապատանեկան թատրոնի միջազգային խնդիրների գրասենյակի գիտական աշխատակից և այդպիսով դարձել է ԳԴՀ-ի *ASSITEJ*-ի (մանկապատանեկան թատրոնի միջազգային միություն) վերջին տնօրենը։ 1990-2001 թվականներին աշխատել է Գերմանիայի Դաշնային Հանրապետության մանկապատանեկան թատերական կենտրոնում, ղեկավարել Բեռլինի գրասենյակը և բազմաթիվ նախագծեր։

1990-ից 1994 թվականներին դասավանդել է Բեռլինի գեղարվեստի համալսարանում։ 1994 թվականից սկսած դասավանդում է Ցյուրիխի գեղարվեստի համալսարանում, իսկ 2001 թվականից՝ Օսնաբրյուքի համալսարանի թատերական կրթության ինստիտուտի պատվավոր պրոֆեսոր է։ 1993-ից 1995 թվականներին Հոֆմանը Բեռլինի Theatertreffens der Jugend-ի գեղարվեստական ղեկավարն էր։ Բացի այդ, նա պարբերաբար մասնակցում է այնպիսի փառատոնների և թատերական հանդիպումների կազմակերպման գործընթացներին, ինչպիսիք են *Internationalen Regieseminar für Kinder- und Jugendtheater, der Spurensuche – Treffen Freier Kinder- und Jugendtheater*-ը և *der Spurensuche – Treffen Freier Kinder- und Jugendtheater*, ինչպես նաև` սեմինարների հայրենիքում և արտերկրում՝ երեխաների հետ թատրոնի մեթոդաբանության և էպիկական թատրոնի պատմողական մեթոդների վերաբերյալ։

## Հրապարակումներ
* Theater für Junge Zuschauer, Akademieverlag Berlin 1976.
* Kinder- und Jugendtheater der Welt, Henschelverlag Berlin 1978, 2. Aufl. 1984.
* Die Pfosten sind, die Bretter aufgeschlagen … Theater von Aischylos bis Brecht, Kinderbuchverlag Berlin 1984, 2. Aufl. 1988.
* Spielen und Theaterspielen, Kinderbuchverlag Berlin 1989, Neuausgabe: Deutscher Theaterverlag 2009.
* Theater spielen mit Kindern und Jugendlichen. Konzepte, Methoden & Übungen, Juventa Verlag Weinheim und München 1999, 2. Aufl. 2004. (Hg., gemeinsam mit Annett Israel)
* Spiel.raum.theater. Aufsätze, Reden und Anmerkungen zum Theater für junge Zuschauer und zur Kunst des Darstellenden Spiels, Peter Lang Verlag Frankfurt am Main u.&nbsp;a. 2006.
* Seit 1998 Herausgeberin der Arbeitshefte zum Kinder- und Jugendtheater. Schriftenreihe des Kinder- und Jugendtheaterzentrums in der Bundesrepublik Deutschland. Frankfurt am Main.
* Horst Hawemann – Leben üben: Improvisationen und Notate, Theater der Zeit Berlin 2014. (Hg. in Kooperation mit der Hochschule für Schauspielkunst „Ernst Busch“ und ASSITEJ Deutschland)

## Ծանոթագրություններ

## Արտաքին հղումներ
* https://www.hs-osnabrueck.de/de/prof-dr-christel-hoffmann/
* http://www.kug.hs-osnabrueck.de/31401.html

Կատեգորիա:Ապրող անձինք
Կատեգորիա:Գերմանացի գրողներ
Կատեգորիա:Գերմանացի կին դրամատուրգներ
Կատեգորիա:Գերմանացի մանկավարժներ
Ռոբին ռոբոտ

**Ռոբին ռոբոտ**, (), առաջին հայկական AI (արհեստական բանականություն ունեցող) ռոբոտն է` պատրաստված *Expper Technologies*-ի թիմի կողմից։ Ռոբինի առաքելությունն է օգնել հոսպիտալացման մեջ գտնվող երեխաներին հաղթահարել սթրեսը և ավելի թեթև տանել բուժումը։

## Ռոբոտի մասին
2020 թվականին *Expper Technologies* ընկերությունը մեկնարկել է Ռոբին ռոբոտի թեստավորումն առողջապահության ոլորտում։ Մարդկանց հետ հաղորդակցվելու ընթացքում Ռոբինը՝ որպես արհեստական բանականության տեխնոլոգիայով աշխատող ռոբոտ, կարող է ստեղծել եւ տարածել զգացմունքներ։ Ապաքինման փուլում գտնվող երեխաներին Ռոբինն օգնում է գունավորվել հիվանդանոցային միջավայրը, որը երեխաների համար անհյուրընկալ, ցավերի եւ տհաճ դեղերի հետ ասոցացվող մռայլ աշխարհ է թվում։ Որպես կանոն, իրենց սովորական միջավայրից կտրված եւ օրեր շարունակ պալատում բուժվող երեխաներն իրենց զգում են ճնշված, միայնակ եւ անտրամադիր, ինչը բացասաբար է անդրադառնում ապաքինման եւ բուժման արդյունքների վրա։ Ռոբինին հաջողվում է իր յուրահատուկ մոտեցման շնորհիվ դուրս բերել երեխաներին դեպերեսիվ վիճակից եւ դարձնել ավելի հաղորդակցվող, ինչի արդյունքում հեշտանում է բժշկական անձնակազմի հետագա աշխատանքը։ Բացի այդ, ցավոտ միջամտությունների ժամանակ Ռոբինին հաջողվում է շեղել երեխաների ուշադրությունը եւ նվազեցնել ցավի իրենց ընկալումը։ Ռոբինի հետ շփումից հետո որոշ երեխաների մոտ նույնիսկ լավանում է ախորժակը։ Բուժվող երեխաները Ռոբինին ընկալում են որպես հասակակից ընկեր։ Ռոբոտի յուրահատկություններից մեկը երեխաների հետ անմիջական զրույց կառուցելու կարողությունն է։ Նրան հեշտությամբ հաջողվում է էմոցիոնալ կապ ստեղծել իր եւ պացիենտի միջեւ։ Ռոբինը շատ պրպտողն է, եւ նրա հարցերի շրջանակը լայն է. կարող է հետաքրքրվել հիվանդ երեխայի տրամադրությունից, հարցեր տալ նրա խաղալիքների, նախասիրությունների, ընկերների կամ ընտանիքի մասին, ի հայտ բերել երեխայի անհանգստությունները եւ փորձել պատասխանել հուզող հարցերին։ Վերջերս աշխարհահռչակ Ֆորբս ամսագիրն անդրադարձ է կատարել Ռոբին ռոբոտին։

## Ծանոթագրություններ

Կատեգորիա:Ռոբոտներ
Սինթեզ գազ

մինի|Սինթեզ գազի տարատեսակ՝ փայտի գազի այրումը
**Սինթեզ գազ** (ջրագազ, գեներատորային գազ) ածխածնի մոնօքսիդի և ջրածնի խառնուրդն է։ Անունը ստացել է սինթետիկ բնական գազի (ՍՆԳ, անգլ. SNG) անվանումից, քանի որ որպես միջանկյալ նյութ այն օգտագործվում է սինթետիկ բնական գազի ստացման պրոցեսում:Արդյունաբերության մեջ ստանում են մեթանի գոլոշիների կոնվերսիայի միջոցով, մեթանի մասնակի օքսիդացմամբ, թափոնների և հումքի մասնակի պլազմային գազիֆիկացմամբ, ածխի գազիֆիկացմամբ։ Ստացման եղանակից կախված խառնուրդում CO:Н2 հարաբերակցությունը տարբեր է՝ 1:1 մինչև 1:3։

Սինթեզ գազում բաղադրիչների հարաբերակցությունը տատանվում է մեծ միջակայքում, որը պայմանավորված է ինչպես հումքի, այնպես էլ կոնվերսիայի տեսակից (ջրային գոլորշիով, թե թթվածնով).

:: \mathsf{CH_4 + H_2O \rightarrow CO + 3H_2}
:: \mathsf{2CH_4 + O_2 \rightarrow 2CO + 4H_2}
:: \mathsf{\text{-}CH_2\text{-} + H_2O \rightarrow CO + 2H_2}
:: \mathsf{2 \text{-}CH_2\text{-} + O_2 \rightarrow 2CO + 2H_2}

Բաղադրիչների հարաբերակցությունը կախված է նաև ստացման մեթոդից և ածխի գազաֆիկացման պայմաններից։ Առավել շատ տարածված է Լուրգի մեթոդը, որի արդյունքում ստացվում է խոնավ գազ հետևյալ բաղադրությամբ՝  15-18 % СО, 38-40 % Н2, 9-11 % СН4, 30-32 % СО2:  Ջերմաստիճանը բարձրացնելիս մեծանում է ածխածնի մոնօքսիդի, իսկ ճնշումը բարձրացնելիս՝ ջրածնի և մեթանի կոնցենտրացիան։ Խառնուրդը պարունակում է նաև իներտ գազեր (N2 և այլն) և ծծմբաջրածին, եթե դրանում առկա է ծծումբի միացություններ։ Սինթեզ-գազը ծծմբաջրածնից և ածխածնի երկօքսիդից մաքրելու համար անցկացնում են հատուկ լուծիչների միջով։ СО-ի և Н2-ի հարաբերակցությունը անհրաժեշտության դեպքում կարելի է փոխել ածխածնի օքսիդի և ջրային գոլորշու կոնվերսիայի միջոցով։

Սինթեզ-գազը ացետիլենի հետ ստանում են բնական գազի պիրոլիզի գործընթացում։

Ազոտական արտադրությունում սինթեզ-գազ ասելով հասկանում են ազոտի և ջրածնի խառնուրդը, որն օգտագործվում է ամոնիակի արտադրությունում։

## Կիրառություն
Սինթեզ-գազի կիրառման հիմնական ոլորտներն են էլեկտրական և ջերմային էներգիաների արտադրությունները, ածխածնի օքսիդի և ջրածնի ստացումը, մեթանոլի սինթեզը, Փիշեր-Տրոպշի սինթեզը։

## Գրականություն
* 

## Ծանոթագրություններ

Կատեգորիա:Ածխածնի միացություններ
Կատեգորիա:Ածխածնի օքսիդներ
Կատեգորիա:Ջրածին
Կատեգորիա:Թափոնների մշակման տեխնոլոգիա
Արխանգելսկ–Աստրախան գիծ

250px|մինի|,,Բարբարոսա,, պլանը
250px|մինի|1941 թ. հունիսի 22. գերմանացիները հատում են ԽՍՀՄ-ի սահմանը
250px|մինի|Գերմանական զորքերի տեղաշարժը 1941 թ. հունիս-սեպտեմբեր ամիսներին
**Արխանգելսկ–Աստրախան գիծ** կամ **A–A գիծ**, հայտնի է նաև **Վոլգա–Արխանգելսկ գիծ** անվանումով, գործածվում է նաև **Վոլգա–Արխանգելսկ–Աստրախան գիծ** անվանումը. (; նաև՝ «А—А»), գերմանացիների մշակած «Բարբարոսա» պլանի ռազմական գլխավոր նպատակը։ Դա ռազմավարական այն սահմանագիծն է, որին գերմանական զորքերը պետք է հասնեին բլից կրիգի՝ կայծակնային պատերազմի արդյունքում և գրաված տարածքներն արգելապատնեշեին «ասիական Ռուսաստանից»։ Հաջողվելու դեպքում այդ գիծը պետք է դառնար Երրորդ ռայխի արևելյան ժամանակավոր սահմանը։ Առաջին անգամ հիշատակվել է Ադոլֆ Հիտլերի 1940 թվականի դեկտեմբերի 18-ի դիրեկտիվում (հրամանագրում), որտեղ նշված են Խորհրդային Միություն նացիստական ներխուժման գլխավոր նպատակներն ու պայմանները և «Վոլգա-Արխանգելսկ գլխավոր գծի նվաճումը» ներկայացված է որպես ռազմական հիմնական խնդիր։ Մինչ այդ՝ 1940 թվականի ամռանը Էրիխ Մարքսը իր *Operation Draft East* խորագիրը կրող ռազմական ուսումնասիրության մեջ հանգամանորեն ներկայացրել ու հիմնավորել էր խնդիրը՝ ընդգծելով, որ Խորհրդային Միության եվրոպական մասին տիրելուց հետո (այդտեղ կենտրոնացած էր ԽՍՀՄ-ի արդյունաբերական պոտենցիալի, սննդի պաշարների արտադրության հսկայական մասը, նավթի շահագործվող հանքերի ավելի քան 85 տոկոսը) գերմանացիները պետք է ամրապնդեն Արխանգելսկ-Նիժնի Նովգորոդ/Գորկի-Դոնի Ռոստով գիծը, որպեսզի կանխեն թշնամական ռմբակոծությունները։ Մարքսի հաշվարկներով՝ ռազմական ամբողջ գործողության իրագործումը՝ Մոսկվայի և հաջորդած տարածքների նվաճումով հանդերձ, պահանջելու էր իննից տասնյոթ շաբաթ և մինչև 1941-1942 թթ. ձմեռը պետք է հասցվեր ավարտի։

A–A գծից արևելք պետք ընկնեին թուլացված ԽՍՀՄ-ի տարածքները, և գրավյալ տարածքներից այդտեղ պետք է արտաքսվեին ավելցուկ համարված բնակիչները։ Գերմանացիների տիրապետության տակ անցած հատվածում պետք է կազմավորվեին Մոսկովիա, Ուկրաինա և Կովկաս ռայխսկոմիսարիատները, ընդ որում՝ Ուկրաինայի արևելյան սահմանները պետք է ձգվեին ու հասնեին Վոլգա գետի ստորին հոսանքին՝ ներառելով Սարատովի ու Ստալինգրադ/Ցարիցինի գլխադասային շրջանները, Պովոլժիեն, իսկ Կովկաս ռայխսկոմիսարիատի կազմում պետք է ընդգրկվեին նաև Աստրախանի ամբողջ մարզը և Կալմիկիան։

А-А սահմանագիծը հատուկ նպատակադրումով էր ընտրված. հաշվի էր առնված, որ մեկ ռազմարշավով ֆիզիկապես հնարավոր չէ հսկայական աշխարհագրական չափեր ունեցող Խորհրդային Միությունը լիովին կործանել։ Նախատեսված էր այդ գծից արևելք ընկած խորհրդային արդյունաբերական կենտրոնները ոչնչացնել օդային (ավիացիոն) գրոհների միջոցով, և այդ նպատակով առանձնացվել էր ավիացիոն մի ամբողջ միավորում ():

Խնդիր էր դրված հետագայում վերջնականապես ջախջախել ԽՍՀՄ-ը և Ենիսեյ գետով սահմանակցել ճապոնական կայսրության հետ՝ նորանվաճ տարածքներում ստեղծելով ևս երեք ռայխսկոմիսարիատ՝ 
* **Ուրալ** ()
* **Արևմտյան Սիբիր** ()՝ ներառյալ Նովոսիբիրսկը
* **Նորդլանդ** () — Արխանգելսկից արևելք ընկած արկտիկական տարածքները։

Երկրորդ աշխարհամարտի տարիներին Վերմախտին հաջողվել է նախատեսված սահմանագծին հասնել միայն Ստալինգրադում։

## Ծանոթագրություններ

## Գրականություն
* 
* 

Կատեգորիա:ԽՍՀՄ ռազմական պատմություն
Կատեգորիա:Նացիստական Գերմանիայի զինված ուժեր
Կակաչների դաշտ (նկար, Մոնե)

«**Կակաչների դաշտ**» (), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից Կլոդ Մոնեի նկարներից։ Այս ստեղծագործությունը հեղինակը վրձնել է 1890 թվականին։ Յուղաներկով կտավի չափերն են 60,5 × 92 սմ։

Այսօր «Կակաչների դաշտ» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, Ռուսաստանի Դաշնություն)։

## Պատմություն
«Կակաչների դաշտ» ստեղծագործությունը հեղինակը նկարել է Ժիվերնիում՝ մոտավորապես 1890 թվականին. Մոնեն այդտեղ էր ապրում սկսած 1883 թվականից։

Նկարը սկզբից գտնվել է Տրետյակովյան պատկերասրահում, որից հետո՝ 1925 թվականին փոխանցվել է Մոսկվայի Նոր Արևմտյան արվեստի թանգարանին, իսկ 1948 թվականից ցայսօր ցուցադրվում է Էրմիտաժում։

## Նկարագիր
Կտավում պատկերված է կակաչի դաշտ, որը գտնվում է Ժիվերնիում. Հեղինակը դաշտը պատկերել է քամու ժամանակ։ Կտավում Մոնեն ուշադրություն չի դարձրել դետալիզացիային։ Հորիզոնին երևում են ծառեր։ Կտավի ներքևի աջ անկյունում հեղինակի ստորագրությունն է։

## Տես նաև
* Կակաչներ (նկար)
* Ժիվերնիի մարգագետինները

## Ծանոթագրություններ

## Արտաքին հղումներ
* Նկարը թանգարանի պաշտոնական կայքէջում

Կատեգորիա:1890 նկարներ
Կատեգորիա:Բնանկարներ
Կատեգորիա:Էրմիտաժի նկարներ
Կատեգորիա:Կլոդ Մոնեի նկարներ
Կատեգորիա:Ֆրանսիայի արվեստ
Դևիդ Սայմոն

**Դևիդ Սայմոն** (; ), ամերիկացի լրագրող, սցենարիստ և պրոդյուսեր։

## Կենսագրություն
Դևիդ Սայմոնի լրագրողական գործունեությունը սկսվել է դպրոցական թերթում հրապարակած մի հոդվածից։ 1983 թվականին քոլեջն ավարտելուց հետո նա աշխատանքի է անցել «The Baltimore Sun» թերթում, որտեղ աշխատել է տասներկու տարի։ Սայմոնը թերթում գրել է կրիմինալական թեմայով։

1991 թվականին լույս է տեսել նրա «Homicide: A Year on the Killing Streets» վավերագրական գիրքը, որտեղ պատմվում է ոստիկանության սպանություններ հետաքննող բաժնի ոստիկանների մասին։ Այս գրքի հիման վրա նկարահանվել է «Շաոլինային բաժին» հեռուստասերիալը, որտեղ Սայմոնը սկզբում սցենարիստ է եղել, այնուհետև՝ նաև պրոդյուսեր։

1995 թվականին Սայմոնը դադարել է աշխատել թերթում՝ կենտրոնանալով սերիալի վրա։ 2002-2008 թվականներին թողարկվել է Սայմոնի «Գաղտնալսում» սերիալը, որը շատ ԶԼՄ-ներ համարել են «երբևէ նկարահանված լավագույն հեռուստասերիալը»։

Սայմոնը ամուսնացել է  գրող Լորե Լիպմանի հետ, որը Բալթիմորից էր։

## Մատենագիտություն
* 1991 — *Homicide: A Year on the Killing Streets*
* 1997 — *The Corner: A Year in the Life of an Inner-City Neighborhood* (համահեղինակ՝ Էդ Բյորնս)

## Ֆիլմագրություն
* 1993-1999 — «Homicide: Life on the Street» (սցենարիստ, պրոդյուսեր)
* 1996 — «NYPD Blue» (սցենարիստ)
* 2000 — «The Corner» (սցենարիստ, պրոդյուսեր)
* 2002 - 2008 —  «The Wire» (սցենարիստ, պրոդյուսեր)
* 2008 — «Generation Kill» (սցենարիստ, պրոդյուսեր)
* 2010 - 2013 —  «Treme» (սցենարիստ, պրոդյուսեր)
* 2015 —  «Show Me a Hero» (սցենարիստ, պրոդյուսեր, շոումեն)

## Ծանոթագրություններ

## Արտաքին հղումներ
* Դևիդ Սայմոնը «Кинопоиске» կայքում
* 

Կատեգորիա:Ամերիկացի գրողներ
Կատեգորիա:Ամերիկացի դետեկտիվ ժանրի գրողներ
Կատեգորիա:Ամերիկացի լրագրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ վիպասաններ
Կատեգորիա:Բնօրինակում անաղբյուր հոդվածներ
Քեյթ Դուգլաս Ուիգեն

**Քեյթ Դուգլաս Ուիգեն**  (, երկրորդ ամուսնությունից հետո՝ *Riggs*; ), ամերիկացի գրող։

## Կենսագրություն
Գրել է պատմվածքներ և վիպակներ հիմնականում երեխաների կյանքի մասին։ Պատմվածքների, վիպակների գործողությունների մեծ մասը տեղի են ունենում  ամերիկյան Ուիգեն նահանգում, գյուղական համայնքներում և ագարակներում։ Ուիգենը ստեղծում է օրինակելի, համերաշխ և ուրախ ընտանիքի իդեալը՝ չնայած աղքատությանը։ Ուիգենի ստեղծագործությունը չափազանց լավատեսական է և ներծծված բարեսիրտ հումորով։ Ուիգենի վիպակներից ամենահայտնին՝ «Ռեբեկան Սանիբրուք ագարակից»-ը (, 1903), բազմիցս վերահրատարակվել է Ամերիկայում և թարգմանվել մի շարք օտար լեզուներով։ Այդ պիեսի հիման վրա 1909 թվականին բեմադրվել է ներկայացում, իսկ ավելի ուշ նկարահանվել են մի շարք գեղարվեստական ֆիլմեր։ Ուիգենի սիրելի թեման որբերի ընկերությունն է միմյանց հետ, մեծահասակներին աշխատանքում օգնելու նրանց ջանքերը։

Նկարագրելով ժամանակակից ընտանիքի կենցաղը՝ Ուիգենը ոչ միայն չի քննադատել իրականությունը, այլև իդեալականացրել է այն։ Ըստ Ուիգենի՝ աղքատների բոլոր դժբախտությունները տեղի են ունենում իրենց թերությունների պատճառով։ Ուիգենը նրանց կոչ է անում պահպանել սոցիալական խաղաղություն և բավարարվել եղածով։

## Երկեր
* 
* 
* 
* 

## Ծանոթագրություններ

## Աղբյուրներ
Ռուսերեն հոդվածում, որից թարգմանվել է սույն հոդվածը, օգտագործվել է 1929-1939 թվականների գրական հանրագիտարանից մի տեքստ, որը հանրային սեփականություն է համարվում, քանի որ այն հրապարակվել է անանուն և հեղինակի անունը հայտնի չի դարձել մինչև 1992 թվականի հունվարի 1-ը։

## Արտաքին հղումներ
* Ուիգենի ստեղծագործությունները 

Կատեգորիա:19-րդ դարի ամերիկացի գրողներ
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի մանկագիրներ
Կատեգորիա:Ամերիկացի մանկավարժներ
Փոլ Մաաս

**Փոլ Մաաս** (, ), գերմանացի գիտնական-հնագետ, դասական բանասեր, տեքստաբան, բյուզանդագետ, մանկավարժ։ Գիտությունների դոկտոր է, Օքսֆորդի համալսարանի պատվավոր դոկտոր։ Բրիտանական ակադեմիայի թղթակից անդամ և ԳԴՀ Գիտությունների ակադեմիայի անդամ (1955)։

## Կենսագրություն
Ունի հրեական ծագում։ Ծնվել է բանկիրների ընտանիքում։ 1898 թվականից դասական բանասիրություն է ուսանել Բեռլինի Հումբոլդտի համալսարանում և Մյունխենի համալսարանում։ Եղել է Կառլ Կրումբախերի և Ուլրիխ ֆոն Վիլամովից-Մյոլենդորֆի աշակերտը։

Ուսանող տարիներից Վիլամովից-Մյոլենդորֆի հայտնի սեմինարների ժամանակ Պ. Մաասը առանձնանում էր նրանով, որ չէր ամաչում իր ուսուցչի հետ բուռն վիճաբանություններից։

1910 թվականին Վիլամովից-Մյոլենդորֆի աջակցության շնորհիվ դարձել է Բեռլինի համալսարանի հունական և բյուզանդական գրականության պրիվատ-դոցենտ։

Հենց այս ժամանակահատվածում լույս են տեսել նրա ամենահայտնի՝ «Griechische Metrik» (1923) և «Textkritik» (1927) գործերը։

1930 թվականին Վիլամովից-Մյոլենդորֆի խորհրդով Պ. Մաասն ընդունել է Քյոնիգսբերգի համալսարանի սովորական պրոֆեսորի պաշտոնն ստանձնելու հրավերը, որտեղ նա դասավանդել է մինչև 1934 թվականը, երբ, չնայած իր գերմանական հայրենասիրությանը և գործընկերների բողոք-նամակներին, իր հրեական ծագման պատճառով նրան ազատ են պաշտոնից։

Նա տեղափոխվել է Մեծ Բրիտանիա, Օքսֆորդ, որտեղ շարունակել է իր կարիերան 1939 թվականին։ Դասախոսություններ է կարդացել Օքսֆորդի համալսարանում։

1959 թվականին Օքսֆորդի համալսարանը նրան շնորհել է պատվավոր դոկտորի կոչում։ Եղել է Բրիտանական ակադեմիայի թղթակից անդամ և Գերմանիայի գիտությունների ակադեմիայի անդամ (1955)։

Նրա ամենակարևոր գիտական նվաճումների թվին են պատկանում հին հունական տեքստերի ուսումնասիրությունները և քննադատությունները։ Մշակել է Մաասի օրենքը։

Թաղված է Օքսֆորդի Վոլվերկոտի գերեզմանատանը (Wolvercote Cemetery):

## Ընտրված աշխատանքներ
* «Հունական չափումներ» (Լայպցիգ, 1923)
* Textkritik. (Լայպցիգ, 1960)
** Տեքստի քննադատություն // Արիստեուս. Դասական բանասիրություն և հնագույն պատմություն։ 2011. No. 2. Ս 136-173։
* Sancti Romani Melodi Cantica. (Օքսֆորդ, 1963)
* Kleine Schriften: (Մյունխեն, 1973, ISBN 3-406-02083-6):

## Ծանոթագրություններ

## Գրականություն
* Katja Bär: *Paul Maas*. In: Robert B. Todd (Hrsg.): *Dictionary of British Classicists* Vol. 2. Bristol 2004.

## Արտաքին հղումներ
* Մաաս Պաուլ 
* Կենսագրություն

Կատեգորիա:Հումբոլդտի համալսարանի շրջանավարտներ
Կատեգորիա:Գերմանացի գիտնականներ
Կատեգորիա:Գերմանացի հնագետներ
Կատեգորիա:Գերմանացի բանասերներ
Կատեգորիա:Գերմանացի մանկավարժներ
Կատեգորիա:Բրիտանական ակադեմիայի թղթակից-անդամներ
Կատեգորիա:Բյուզանդագետներ
Կատեգորիա:Գիտությունների դոկտորներ
Կատեգորիա:Օքսֆորդի համալսարանի պատվավոր դոկտորներ
Կատեգորիա:Օքսֆորդի համալսարանի ակադեմիկոսներ
Կատեգորիա:Գերմանացի լեզվաբաններ
Բվերով տուն (Վիբորգ)

«**Բվերով տուն**» (), եկամտաբեր տուն Վիբորգում, որը կառուցվել է 20-րդ դարի սկզբին ճարտարապետ Օտտո Վարտիովաարաիի նախագծով, առավելապես հայտնի է որպես Վլադիմիր Լենինի և Նիկոլայ Ռերիխի կեցավայր։ Տուրգենևի և Վոլոդարսկու փողոցների անկյունում տեղակայված հյուսիսային մոդեռն ոճով կառուցված քառահարկ շենքը ներառված է ճարտարապետական հուշարձանների ցանկում։

## Պատմություն
1908 թվականին վիբորգցի ճարտարապետ Օտտո Վյայնյո Վարտիովաարայի նախագծով կառուցված շենքին բնորոշ են առևտրային տան տիպային հատկանիշերը։ Եթե ճակատը զարդարված է ազգային-ռոմանտիկ ոգով, ապա բակ նայող պատը սահուն սվաղված է և զուրկ է զարդերից։ Ճակատային մասին յուրօրինակ տեսք են տալիս երեք վերին հարկերի մակարդակում գտնվող երեք պատուհանների երկու բազմանկյուն կարկառամասերը, որոնք ավարտվում են ձեղնահարկերով։ Դեկորատիվ տարրերի շարքում կան բույսերի, արևի, քնարի, ինչպես նաև տեղական անտառների բնակիչ` բվերի ոճավորված պատկերներ։ Ժամանակի ընթացքում բազմանկյուն կարկառամասերի վրա տեղադրված թագը գլխին բվերը, ի վերջո դարձան Վիբորգի խորհրդանիշներից մեկը։

Վիբորգում Հոկտեմբերյան հեղափոխությունից անմիջապես առաջ` 1917 թվականի սեպտեմբեր - հոկտեմբեր ամիսներին, Վլադիմիր Լենինը թաքնվել է Վիբորգում, որտեղից էլ ղեկավարել է ապստամբության անմիջական նախապատրաստման ուղղությամբ տարվող կուսակցական աշխատանքները։ 1917 թվականի սեպտեմբերի 24-ին ժամանելով Հելսինգֆորսից` նա առաջին օրն անցկացրել է Վիբորգում՝ տեղական բանվորական թերթի գլխավոր խմբագիր, պատգամավոր Էվերտ Հուտտունենի բնակարանում։ Երեկոյան նա տեղափոխվել է բնակվելու մեկ այլ սոցիալ-դեմոկրատ լրագրողի` Յուհո Լատուկկայի Վիբորգի ծայրամասում գտնվող փոքրիկ փայտե տանը։ Հոկտեմբերյան հեղափոխության 60-ամյակի կապակցությամբ 1977 թվականին տան ճակատին տեղադրվել է հուշատախտակ, որը նվիրված է հեղափոխականի այդ տանը կարճ ժամանակով հանգրվանելուն։ Իսկ 1918 թվականի հոկտեմբերից մինչև 1919 թվականի մայիսը տան բնակարաններից մեկը զբաղեցրել է նկարիչ Նիկոլայ Ռերիխը՝ իր ընտանիքի հետ, որը հեղափոխության հետևանքով կտրվել էր Հայրենիքից։ Վիբորգում նա նկարել է մեծ թվով նկարներ, այդ թվում՝ «Ապաշխարություն», «Երկրի ջերմությունը», «Վիբորգ։ Աշուն», «Արտաքսվածը», «Անձրևաբեր ամպեր», «Արևի կանչը», «Վիբորգի ամրոցը»։ Ի պատիվ ռուսական և համաշխարհային մշակույթի գործչի՝ 2019 թվականին շենքի կողային ճակատին տեղադրվեց երկրորդ հուշատախտակը։

Տունը համեմատաբար աննշան վնաս է կրել խորհրդա-ֆիննական պատերազմների ժամանակ (1939-1944) և ներկայումս շարունակում է օգտագործվել որպես բնակելի շենք։

## Ծանոթագրություններ

## Գրականություն
* Закатилов Н.И. Дом-музей В. И. Ленина в Выборге. – 2-е изд. / Зав. ред. А. М. Березина. — Л.: «Лениздат», 1987. — 64 с.
* Мысько А.С. Архитектура Выборга разных эпох. Путешествия в прошлое. — СПб.: «Издательский центр «Остров», 2019. — 352 с. — ISBN 978-5-94500-136-7.
* Мысько А.С. Символы Выборга. — СПб.: «Центр Сохранения Культурного Наследия», 2011. — 136 с. — ISBN 978-5-91882-010-0.

Կատեգորիա:1909 հիմնադրումներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Վիբորգի եկամտաբեր տներ
Կատեգորիա:Վիբորգի ճարտարապետական հուշարձաններ
Պատրիկ Գազազյան

**Պատրիկ Հովհաննեսի Գազազյան** (), հայազգի օդաչու, ավագ լեյտենանտ, մասնակցել է Հայրենական մեծ պատերազմի, 1941-1945) գործողություններին։

## Կենսագրություն
Ծնվել է 1913 թվականին Թուրքիայի Նիկոմեդիա քաղաքում (այժմ՝ Իզմիթ)։ 1925 թվականին Սիրիայից տեղափոխվել է Հայաստան։ 1934 թվականին ավարտել է Բաքու քաղաքի օդաչուական դպրոցը։ Պատերազմի սկզբին մասնակցել է Ուկրաինայում և Բելառուսիայում տեղի ունեցած մարտերին։ Կատարել է մոտ 114 մարտական թռիչք։ 1941 թվականի  հուլիսի 4-ին Պատրիկ Գազազյանի   ինքնաթիռների օղակը հաջող մարտ է մղել գերմանական ինքնաթիռների դեմ։ Գազազյանին հաջողվել է վառվող ինքնաթիռով վայրէջք կատարել և միանալ իր զորամասին։ Եղել է ռմբակոծիչ էսկադրիլիայի փոխհրամանատար։

Զոհվել է օդային մարտում, 1941 թվականի հոկտեմբերի 18-ին։

## Պարգևներ
*Կարմիր դրոշի շքանշան

## Ծանոթագրություններ

## Արտաքին հղումներ
*Ավագ լեյտենանտ Պատրիկ Գազազյան 
*Колоссальный вклад армян в освобождение Белоруссии от фашистов 75 лет назад 

Կատեգորիա:ԽՍՀՄ ռազմաօդային ուժերի հայ ավագ լեյտենանտներ
Կատեգորիա:Հայրենական մեծ պատերազմի հայ մասնակիցներ
Աննա Դրեսդեն-Պոլակ

**Աննա Դրեսդեն-Պոլակ** (նիդերլանդերեն՝ **Anna "Ans" Dresden-Polak**, ծնյալ **Աննա Պոլակ** (**Anna Polak**), ), հրեական ծագումով նիդերլանդացի մարմնամարզուհի, օլիմպիական խաղերի չեմպիոնուհի։

Օլիմպիական ոսկե մեդալն Աննան նվաճել է իր հայրենի Ամստերդամում 1928 թվականին կայացած ամառային օլիմպիադայում՝ ընդհանուր հաշվարկում վաստակելով 316.75 միավոր։

Նա մարմնամարզության նիդերլանդական հավաքական թիմի ազգությամբ հրեա հինգ անդամներից մեկն էր։ Երբ Նիդերլանդներում հաստատվեց գերմանացիների տիրապետությունը, ֆաշիստները հալածանքներ սկսեցին ազգությամբ հրե նիդերլադցիների նկատմամբ։ Այդ հալածանքներին ենթարկվեցին նաև օլիմպիական չեմպիոնուհի Աննա Դրեսդեն-Պոլակն ու իր ընտանիքի անդամները։ Նրան նախ նետեցին Վեստերբորկի համակենտրոնացման ճամբարը, այնուհետև տեղափոխեցին Սոբիբորի մահվան ճամբար և 1943 թվականի հուլիսի 23-ին դաժանաբար սպանեցին իր վեցամյա դստեր՝ Եվայի հետ։ Դրանից մի քանի ամիս անց՝ 1944 թվականի սկզբներին Օսվենցիմի համակենտրոնացման ճամբարում սպանել են նաև Աննայի ամուսնուն՝ Բարենդ Դրեսդենին։

Աննայի մարզիկ ընկերուհիները՝ Նիդերլանդների մարմնամարզության օլիմպիական հավաքականի ազգությանբ հրեա մյուս  մազուհիները՝ Ստելլա Բլիտս-Ագստերիբեն, Լեա Կլոոտ-Նորդհայմը, Յուդիկիե Տեմանս-Սիմոնսը, ինչպես նաև հրեա մարզիչը՝ Գերիտ Կլեերեկոպերը նույնպես սպանվել են Օսվենցիմի կամ Սոբիբորի համակենտրոնացման ճամբարներում։

1997 թվականին Աննա Դրեսդեն-Պոլակը, նրա թիմակից հրեա մամնամարզուհիներն ու մարզիչը ներառվել են Հրեական սպորտի փառքի սրահում։

## Ծանոթագրություններ

## Գրականություն
*

## Արտաքին հղումներ
* profile
* Աննա Դրեսդեն-Պոլակ - Յադ Վաշեմ 

Կատեգորիա:Բնակչության տեղահանում
Կատեգորիա:Հոլոքոստի զոհեր
Կատեգորիա:Մարդկության դեմ ուղղված հանցագործություններ
Կատեգորիա:Մարմնամարզիկներ
Կատեգորիա:Նիդերլանդների հրեաներ
Կատեգորիա:Ռազմական հանցագործություններ
Սաուդյան ռիալ

**Սաուդյան ռիալ** կամ **ռիալ (**)` Սաուդյան Արաբիայի դրամական միավոր։ Մեկ ռիալը հավասար էր 20 կերշի (կուրուշ) կամ 100 հալալի։

Շրջանառության մեջ գտնվում են 1, 5, 10, 25, 50, 100 հալալ անվանական գնով մետաղադրամները, 1, 2 ռիալ և 5, 10, 50, 100, 500 ռիալ անվանական գնով թղթադրամները։ Նոր տարբերակները թողարկվել են 2016 թվականին։

## Մետաղադրամներ
Մինչև 1928 թվականը շրջանառության մեջ գտնվում էր Մարիա Թերեզայի տալերը և անգլիական ոսկե սովերենը։ Արծաթե ռիալը  սկսել են հատել 1928 թվականից (19,96 գրամ մաքուր արծաթ), իսկ 1936 թվականից ռիալում արծաթի պարունակությունը հավասարվեց 10,96 գրամի։ Մինչև 1960 թվականը ռիալը կազմված էր 22, ավելի ուշ` 20 կերշից։ 1952 թվականի հոկտեմբերի 22-ից սկսեցին թողարկել Սաուդյան Արաբիայի ազգային ոսկե մետաղադրամը` սաուդյան սովերենը, որը հավասար էր անգլիական ոսկե սովերենին (7,98805 գրամ ոսկի)։ 2009 թվականի դեկտեմբերի դրությամբ առօրյա կյանքում  մետաղադրամները քիչ են կիրառվում` վաճառակետերում վճարվելիք գումարը կլորացնում են մինչև ռիալ։

## Թղթադրամներ
Առաջին սաուդյան թղթադրամները թողարկվել են 1952 թվականին 10 ռիալ անվանական գնով։ Ավելի ուշ շրջանառության մեջ դրվեցին 1 և 5 ռիալ անվանական գնով թղթադրամները։ Հետագա տարիներին անցկացվեցին 5 էմիսիաներ։ Յուրաքանչյուր նոր թղթադրամի վրա պատկերված էր պետության նոր արքան։

### Առաջին թղթադրամները

### 1961 թվականի շարք

### 1966 թվականի շարք

### [[Ֆեյսալ իբն Աբդուլ-Ազիզ Ալ Սաուդ|Ֆեյսալի]] դարաշրջան

### [[Ֆահդ իբն Աբդուլ-Ազիզ Ալ Սաուդ|Ֆահդի]] դարաշրջան

### [[Աբդուլլահ իբն Աբդուլ-Ազիզ ալ-Սաուդ|Աբդուլահի]] դարաշրջան
2007 թվականի մայիսին Սաուդյան Արաբիայում անցկացվեց նոր դրամական էմիսիա։ Շրջանառության մեջ են դրվում 1, 5, 10, 50, 100 և 500 ռիալ անվանական գնով թղթադրամները։ Թղթադրամների վրա պատկերված էր Ադբուլահ արքայի դիմանկարը։ Սակայն նախկին 500 ռիալ անվանական գնով թղթադրամը մնաց անփոփոխ։ Հին թղթադրամները շրջանառությունից հանվելուն զուգահեռ նոր թղթադրամները շրջանառության մեջ դրվեցին։

## Փոխարժեքի կուրս
Ազգային արժույթի կուրսը պահպանելու համար Սաուդյան Արաբիան կիրառում է Արժութայի խորհրդի ռեժիմին, որի համաձայն ռիալը կապված է ԱՄՆ դոլարին (կոդ ISO 4217` USD)` 3,75:1 հարաբերակցությամբ։ Փոխարժեքի կուրսը բանկերում պաշտոնականից շատ քիչ են տարբերվում` գնում` 3,74, և վաճառք` շուրջ 3,77։ 2007 թվականի սեպտեմբերին հայտարարեցին, որ երկիրը նպատակ ունի հրաժարվել ԱՄՆ դոլարի հետ իրենց արժույթի կապից։ Հետագայում դա տեղի չունեցավ։

## Ծանոթագրություններ

## Աղբյուրներ
* 
* 

Կատեգորիա:Ասիական արժույթներ
Կատեգորիա:Դրամական միավորներ
Կատեգորիա:Սաուդյան Արաբիայի տնտեսություն
Ջեյմս Մեթյու Լի

[thumb|Նկարված է [Հենրի Սթեյսի Մարքսի կողմից |alt=]]

**Ջեյմս Մեթյու Լի** (), անգլիացի նկարիչ, նկարչության ուսուցիչ, գրող, դրամատուրգ և գրաքննադատ։ Նա Լոնդոնում գտնվող մասնավոր նկարչական դպրոցի՝ «Լիի ակադեմիայի» հիմնադիրն է։ Ներկայումս կոչվում է Հիֆերլիի գեղարվեստի դպրոց։

## Կյանք և ստեղծագործական ուղի

Լին ծնվել է 1808 թվականին Լոնդոնում։ Նրա հայրը հայտնի գրավաճառ Սամուել Լին էր և ուներ գրախանութ Սթրենդ փողոցում Լոնդոնի Ադելֆի թատրոնի մոտ, որտեղ հաճախ էր լինում Ուիլյամ Բլեյքը։ Ջեյմսի հորեղբայրը հայտնի դերասան և թատրոնի մենեջեր Չարլզ Մեթյուն էր (ավագ)։ Նա Ուիլյամ Էտտի աշակերտն էր և մասնագիտացել էր պատմական գեղանկարչության ժանրում։ Գեղարվեստի թագավորական ակադեմիայում (Լոնդոն) առաջին ցուցադրած նկարը *«Ջոզեֆը եղբայրներին է ներկայացնում փարավոնի և Ջեֆայի երդումը»*։

Շուտով նա մեկնում է Եվրոպա, այցելում Ֆրանսիայի, Գերմանիայի և Իտալիայի պատկերասրահներ, ուսումնասիրելու Հին վարպետների աշխատանքները և էսքիզներ նկարում։ Այս ժամանակահատվածում նա նվիրվում է գրելուն և 1838 թվականին հրապարակում *«Քրոմվել»* պատմական պիեսը՝ բաղկացած հինգ գործողություններից։ Այնուհետև ճանապարհորդում է դեպի Իսպանիա, նկարում էսքիզներ և վերադառնալով Անգլիա, Գեղարվեստի թագավորական ակադեմիայում և այլ ցուցահանդեսներում շարունակում է նկարներ ցուցադրել մինչ 1849 թվականը։

Հետագայում նա դառնում է նկարչության ուսուցիչ և 1848 թվականին հիմնադրում է գեղարվեստի ակադեմիա Օքսֆորդ փողոցի մոտ գտնվող Նյումեն փողոց 79 հասցեում, որը կոչվում է «Լիի ակադեմիա»։ Այն մրցակից էր մեկ այլ նշանավոր Հենրի Սասի նկարչական ակադեմիայի համար, որը կոչվում է «Սասի ակադեմիա»։ Շատ հայտնի նկարիչներ կրթություն են ստացել Լիի ակադեմիայում, ինչպես օրինակ, Ֆրեդերիկ Լեյտոնը, Ջոն Էվերեթ Միլլեն, Ֆիլիպ Կալդերոնը, Հենրի Սթեյսի Մարկսը, Էդուարդ Փոինթերը, Ջոզեֆ Բոիմը, Էդվին Լոնգը, Հենրի Հոլիդեյը, Ֆրեդերիկ Ուոլկերը, Ջոն Բեգնոլդ Բարջեսը, Ուոլթեր Գուդմենը և այլք։

Կյանքի վերջին քսան տարիներին նա ոչ մի ցուցահանդեսի չի մասնակցել։ Իր աշխատանքները ցուցադրել է ակադեմիայում։ Նրա ստեղծագործության հիմնական թեման գրական հերոսներն էին։

Լին շատ էր ծխախոտ օգտագործում և դրա հետևանքով էլ հիվանդանում է կոկորդի քաղցկեղով։ Մահանում է 1860 թվականի ապրիլի 20-ին Լոնդոնում։ Նրա որդին գրող և դրամատուրգ Հենրի Սեմբրուկ Լին էր (1837–1883): Լիի մահից հետո «Լիի գեղարվեստի դպրոցը» ղեկավարում է Թոմաս Հիֆերլին և դպրոցը վերանվանում են «Հիֆերլիի գեղարվեստի դպրոց»։

## Ծանոթագրություններ

## Գրականություն

*William Tinsley. *[https://archive.org/details/randomrecollecti01tins Random recollections of an old publisher, volume 1]* (London: Simpkin, Marshall, Hamilton, Kent & co, 1900) pp.&nbsp;189–201.

## Արտաքին հղումներ
*J. M. Leigh on Artnet
*Engraving of a portrait by Leigh (National Portrait Gallery, London

Կատեգորիա:Անգլիացի դիմանկարիչներ
Կատեգորիա:Անգլիացի դրամատուրգներ
Կատեգորիա:Անգլիացի գրողներ
Կատեգորիա:Անգլիացի մանկավարժներ
Կատեգորիա:Պատմանկարիչներ
Դենիել Մենդելսոն

**Դենիել Մենդելսոն** (, ), ամերիկացի գրող, գրաքննադատ, էսսեիստ և թարգմանիչ։ Բարդ քոլեջի պրոֆեսոր, Ամերիկյան փիլիսոփայական հասարակության (2006), Ամերիկյան մշակույթի և գիտության ակադեմիայի անդամ (2012)։

## Կենսագրություն
Ավարտել է Վիրջինիայի համալսարանը (դասականների բակալավր summa cum laude): Փրինսթոնի համալսարանում ստացել է մագիստրոսի և դասական փիլիսոփայության դոկտորի աստիճան, եղել է Մելլոնյան Ֆելոն։ Առաջին անգամ մամուլում հանդես է եկել 1991 թվականին։ 1994 թվականին՝ դոկտորական աստիճան ստանալուց հետո, տեղափոխվել է Նյու Յորք, որտեղ սկսել է լրագրողական կարիերան, տպագրվել է մասնավորապես New Yorker, New York Times, New York, New York Review of Books, Nation, Esquire, Paris Review պարբերականներում։ 2000-2002 թվականներին համագործակցել է New York Magazine- ի հետ՝ որպես շաբաթաթերթի գրաքննադատ։ 2000 թվականից պարբերաբար տպագրվում է New York Review of Books-ի էջերում։ Նա նաև ճանապարհորդության մասին է գրում Travel + Leisure-ի համար, որտեղ նաև խմբագիր է։ Դասավանդում է գրականություն Բարդ քոլեջում, որտեղ նա կոչումով պրոֆեսոր է (Charles Ranlett Flint Professor of Humanities): Բնակվում է Հուդզոնի հովտում (Նյու Յորք)։

## Մրցանակներ և տարբերակումներ
* NBCC  (2000)
* George Jean Nathan Award for Dramatic Criticism (2002)
* Guggenheim կրթաթոշակ (2005)
* Գրաքննադատների ազգային շրջանակի մրցանակ՝ Memoir/Autobiography կատեգորիայում (2006) 
* Գրաքննադատների ազգային շրջանակի մրցանակի հաղթող՝ Criticism կատեգորիայում (2012)
* Ամերիկյան ակադեմիայի արվեստի և գիտությունների Harold D. Vursell Memorial մրցանակ (2014)
* Ջեյմս Մեդիսոն Փրինսթոնի շքանշան (2018)
* Prix Méditerranée (2018)
* PEN Harry Vursell Prize for Prose Style
* Barnes and Noble Discover Prize

## Գրքեր
* The Elusive Embrace (1999) — «Տարվա լավագույն գիրք»՝ ըստ Los Angeles Times-ի և New York Times Notable Book-ի
* Gender and the City in Euripides’ Political Plays (2002) — ստացել է գրաքննադատների ազգային շրջանակի մրցանակ՝ Memoir/Autobiography, National Jewish Book Award, ֆրանսիական Medici մրցանակ (2007) և այլն։
* How Beautiful It Is and How Easily It Can Be Broken (2008) — Publishers Weekly Best Book of the Year — ընդգրկվել է Baillie Gifford Prize կարճ ցուցակում, «Տարվա լավագույն գիրք»՝ ըստ NPR-ի, Newsday-ի, Library Journal-ի, The Christian Science Monitor-ի, Kirkus-ի։

## Պատկերասրահ

Պատկեր: Daniel Mendelsohn redux.jpg
Պատկեր: Daniel Mendelsohn 266664.jpg
Պատկեր: Daniel Mendelsohn 2011 NBCC Awards 2012 Shankbone.jpg
Պատկեր: Mendelsohn 2015.jpg


## Ծանոթագրություններ

## Արտաքին հղումներ
* 
* Бард-колледж
* Interview with Daniel Mendelsohn website (англ.)

Կատեգորիա:20-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի գրողներ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի թարգմանիչներ
Կատեգորիա:Ամերիկացի լրագրողներ
Կատեգորիա:Ամերիկացի սյունակագիրներ
Կատեգորիա:Ամերիկացի քննադատներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Փիլիսոփայական գիտությունների դոկտորներ
Կլարա Էմիլիա Սմիթ

**Կլարա Էմիլիա Սմիթ** (), շվեդ բժիշկ և հեղինակ։ 1896-1902 թվականներին Սալթշոբադենում ղեկավարել է Սալթշոբադենի առողջարանը։

## Վաղ կյանք և կրթություն
Կլարա Սմիթը ծնվել է Ստոկհոլմում, մեծացել է Կլարա Ջոզեֆինա Գուստաֆսոնը որպես խորթ երեխա, որն աշխատել է սպասուհի և 1890 թվականին նա գրանցվել է որպես ուսանող։ Նա վերապատրաստվել է որպես բուժքույր և 1892 թվականին ավարտել կուրսը։ 1895 թվականին տեղափոխվել է Նաքայի շրջանի նորակառույց Սալցջաբադեն քաղաք, որտեղ մայիսի 1-ին Մալմսկկա Վիլայում բացել է Սալցջոբադենսի առողջարանը։ Ավելի ուշ՝ 1897 թվականի հունա-թուրքական պատերազմի ժամանակ աշխատում էր բուժքույր և 1899 թվականին պարգևատրվել է Կարմիր խաչի մեդալով՝ պատերազմի ընթացքում կատարած աշխատանքի շնորհիվ։ Մրցանակը ստացել է Հունաստանի թագուհուց։

Կլարա Սմիթը հանձնել էր հիդրոթերապիայի քննություն և հետագայում դասընթացներ էր անցել ավստրիացի բժիշկ Վիլհելմ Վինթերնիցից։ Նաև բժշկություն է սովորել արտերկրում, որտեղ սկսել է հետաքրքրվել առողջության ժամանակակից մեթոդներով, ներառյալ ջուրը և լուսային թերապիան։ Նա ցանկանում էր իր գիտելիքներն օգտագործել  Շվեդիայում՝ համարելով, որ հիվանդությունները կարող են բուժվել ոչ միայն դեղերով, այլև առողջ կյանքով, ինչպիսիք են դիետաները, ֆիզիկական վարժությունները և տարբեր ձևերի լոգանքները։

## Կարիերա
left|thumb|150px|Սալթշոբադենի առողջարանը, 1896
Նա նաև Շվեդիայի կանանց իրավունքների ամենավաղ պաշտպաններից էր և այդ թեմայով հոդվածներ էր գրում *Idun* ամսագրի համար։ 1897 թվականին հրապարակել է «Կանանց դիրքը հասարակության մեջ։ Մի քանի նշում ժամանակակից սոցիալական հարցերի վերաբերյալ» (։ 1898 թվականին հրատարակել է *Helios* հոգևոր և նյութական բարեկեցության ամսագիրը, որը թողարկվել է յոթ հրատարակությունների համար։ 1898 թվականին ամուսնացել է Էրլանդ Դրիսելիուսի հետ, այնուհետև փոխել է անունը՝ Կլարա Սմիթ-Դրիսելիուս։

Տնտեսական դժվարությունները պատճառ են հանդիսացել, որ 1902 թվականին ավարտի Սալթշոբադենում իր աշխատանքը։ Այդ տարվա դեկտեմբերին զույգը տեղափոխվել է Սոդերմանլանդ շրջանի Վինգակեր, որտեղ սկսել են գործարկել առողջարան, որը կոչվում էր Բայլ-Վարիշոֆեն։ 1903 թվականին Ստոկհոլմում սկսել է լույսերի թերապիայի ինստիտուտը։ 1911 թվականին *Dagny* ամսագրում հայտարարել է, որ ինքը «Էլեկտրական լույս» ինստիտուտում լոգանքի/լողի բժիշկ է։ 1918 թվականին Ռասունդայում ղեկավարում էր մերսման և լույսի կլինիկան։ Նա մահացել է 1928 թվականի հունվարի 13-ին և թաղվել 1928 թվականի հունվարի 20-ին։

## Ծանոթագրություններ

Կատեգորիա:Կանանց իրավունքների իրավապաշտպաններ
Կատեգորիա:Շվեդ բժիշկներ
Կատեգորիա:Շվեդ բժշկուհիներ
Կատեգորիա:Շվեդ կին գրողներ
Կատեգորիա:Շվեդ ֆեմինիստներ
Տոբրուկ

**Տոբրուկ** (, հին հունարեն՝ Αντίπυργος *Հակապիրգոս,* «Պիրգոսին հակառակ»), քաղաք Լիբիայում, Էլ-Բուտնանի համայնքում։ Բնակչությունը՝ 120 հազար մարդ (2011)։

Գտնվում է երկրի արևելքում՝ պատմական Կիրենաիկա շրջանում, Եգիպտոսից 120 կմ հեռավորության վրա։ Նավահանգիստ է Միջերկրական ծովի ափին։ Բնական խորջրյա լավագույն նավահանգիստներից մեկն է Աֆրիկայի միջերկրածովյան ափին։ Երկրի հարավային կողմից ավանդական նավթատարի վերջնակետն է։ Նավթի բեռնման նավահանգիստ է։ Ունի սննդի արդյունաբերություն։
250px|մինի|ձախից|Գիշերային Տոբրուկ

## Պատմություն
Ժամանակակից քաղաքի տեղում գտնվել է հին հունական Անտիպիրուս գաղութը։
250px|մինի|ձախից|Երկրորդ համաշխարհային պատաերազմի ժամանակ Տոբրուկի ավերված տները
Երկրորդ համաշխարհային պատերազմի տարիներին՝ 1941 թվականի հունվարից մինչև 1942 թվականի նոյեմբերը, այստեղ տեղի են ունեցել կատաղի մարտեր, հակահիտլերյան կոալիցիայի և Առանցքի ուժերի (որպես« Աֆրիկյան կորպուսի» կազմավորման մաս) կազմավորման մաս կազմող երկրների միջև։

Այս կապակցությամբ քաղաքի անունով կոչվել է «Տոբրուկ» փոքրիկ բետոնե բունկերը։

1951—1969 թվականներին՝ Լիբիայի թագավոր Իդրիս առաջինի նստավայրը։

Քաղաքացիական պատերազմի բռնկումից և Լիբիայի պատերազմական կողմերի փլուզումից հետո՝ 2014 թվականին, իսլամիստների կողմից մայրաքաղաքից վտարված երկրի ընտրված խորհրդարանը՝ ներկայացուցիչների պալատը, նստում է քաղաքում։ Այդ կապակցությամբ քաղաքը փաստացի համարվում է Լիբիայի արևելյան մասի մայրաքաղաք, որը ենթակա չէ Տրիպոլիի կառավարությանը։

## Ծանոթագրություններ

## Հղումներ
* 

Կատեգորիա:Լիբիայի քաղաքներ
Կատեգորիա:Կիրենաիկա
Կատեգորիա:Հին Հունաստանի քաղաքներ
Կատեգորիա:Միջերկրական ծովի նավահանգստային քաղաքներ
Ալմա Ջեյն Ֆրիսբի

**Ալմա Ջեյն Ֆրիսբի** (), ամերիկացի բժշկուհի և համալսարանի պրոֆեսոր։

## Վաղ կյանք
Ալմա Ջեյն Ֆրիսբին ծնվել է Վիսկոնսին նահանգի Ուեսթ Բենդ քաղաքում՝ փաստաբան Լեանդր Ֆրանկլին Ֆրիսբիի և Ֆրանսիս Է. Ռուկեր Ֆրիսբիի ընտանիքում։ Դատավոր Ֆրանկլին Լեանդեր Գիլսոնը եղել է նրա զարմիկը։ 1878 թվականին ավարտել է Վիսկոնսինի համալսարանը, նույն թվականին համալսարանի բացման արարողությանը ելույթ են ունեցել Ալմա Ֆրիսբին և նրա քույր Էլիս Ֆրիսբին։ Ալմա Ֆրիսբին սովորել է Բոստոնի համալսարանի բժշկական դպրոցում՝ 1883 թվականին ստանալով բժշկուհու կոչում։

## Կարիերա
Միլուոքի քաղաքում Ֆրիսբին անց է կացրել մասնավոր բժշկական պրակտիկա։ 1886-1887 թվականներին եղել է Ֆիլադելֆիայի, Փենսիլվանիա նահանգի Կանանց հոմեոպատիկ հիվանդանոցի մշտական բժիշկ, իսկ 1887 թվականին ամռանը Կացկիլսի հյուրանոցներից մեկում եղել է բժիշկ։ 1887 թվականին Վիսկոնսինի նահանգի հոմեոպաթիկ բժշկական ասոցիացիային ներկայացրել է մի հոդված, որը վերնագրված է եղել «Տեղականն ընդդեմ արգանդի հիվանդության բուժման ներքին դեղամիջոցների»։ Ալման եղել է առաջին կինը, որը նշանակվել էր Վիսկոնսինի Պետական վերահսկիչ խորհրդի անդամ (1905 թվականից մինչև 1912 թվականը)` հետևելով նահանգի ուղղիչ հիմնարկներին, բանտերին, հիվանդանոցներին և բարեգործական հաստատություններին։

## Անձնական կյանք
Ալմա Ջեյն Ֆրիսբին մահացել է 1931 թվականին , Կալիֆոռնիայի Սանտա Բարբարա քաղաքում, 74 տարեկան հասակում։ Նրա աշխատանքները արխիվացված են Վիսկոնսինի պատմական ընկերությունում։ Վիսկոնսին նահանգի Մարշֆիլդ քաղաքում կա Ալմա Ֆրիսբիի անունով երկաթուղային կայարան։

## Ծանոթագրություններ

Կատեգորիա:Ամերիկացի բժշկուհիներ
Կատեգորիա:Բոստոնի համալսարանի շրջանավարտներ
Նեթիլլինգ

**Նեթիլլինգ** (), լիճ Կանադայի հյուսիս-արևելքում, գտնվում է Բաֆինի Երկիր  կղզու հարավային մասում, որը Նունավութի տարածքի Կիկիկտանի շրջանի մաս է կազմում։ Կանադայի ամենամեծ լճերից մեկը՝ 5050 կմ² ջրային մակերեսով, ընդհանուր մակերեսը` 5542 կմ², Նունավութի և Կանադական Արկտիկական կղզեխմբի տարածքի ամենամեծ լիճն է, մեծությամբ տասներորդ լիճը Կանադայում և տասնմեկերորդը՝ ջրավազանների շարքում։ Այն նաև հանրահայտ է նրանով, որ կղզային ամենամեծ լիճն է աշխարհում։

Լիճը գտնվում է ծովի մակարդակից 30 մետր բարձրության վրա՝ Աույուիտտուք ազգային պարկից մոտ 110 կմ հարավ-արևմուտք։ Սնվում է հարավում գտնվող Ամադջուակ լճից, ինչպես նաև բազմաթիվ փոքր լճերից և գետերից։

Լճի արևելյան մասը բաղկացած է երեք ծովածոցերից՝ Միրաժ, Կամսել և Բուրվոշ, ծանծաղ է և ունի բազմաթիվ կղզիներ, արևմտյան մասը շատ ավելի խորն է և առանց կղզիների։

Բացառությամբ հարավ-արևմտյան ափի, մյուս ափերը և լճի կղզիները պատկանում են Պանգնիրտանգի ինուիտական երկրին։ Լիճը Կուկջուակ գետով շատ ծանծաղ հոսք ունի արևմուտքում դեպի Ֆոքսի Ավազան ծոց։ Տարվա մեծ մասը լիճը ծածկված է սառույցով, և այնտեղ կարող են գոյատևել ձկների միայն երեք տեսակ՝ Արկտիկական քարը և փշաձկան  երկու տեսակներ։ Նեթիլինգի լճերի և Ամադջուակի միջև ընկած տարածքը կարիբու եղջերուի բնակավայրերից մեկն է։

Առաջին եվրոպացին, որը 1883 թվականին այցելել է լճի ափերը, Ֆրանց Բոասն է։


Պատկեր:Koukdjuak 1 2002-08-24.jpg|Կուկջուակ գետ1 2002-08-24
Պատկեր:Nettilling Lake (15 July 2008).jpg|Նեթիլլինգ լիճ (15 հուլիս 2008)


## Ծանոթագրություններ

Կատեգորիա:Լճեր այբբենական կարգով
Կատեգորիա:Կանադայի լճեր
Ամաջուակ

**Ամաջուակ լիճ** (), լիճ Կանադայի Նունավուտ **տարածքում**։ Գտնվում է Բաֆինի Երկիր կղզու հարավային մասում։ Կանադայի ամենամեծ լճերից մեկն է, ջրի մակերեսը 3058 կմ², ընդհանուր մակերեսը` 3115 կմ², երրորդ ամենամեծ լիճն է Նունավուտի տարածքում։ Բարձրությունը ծովի մակարդակից կազմում է113 մետր։

Սնվում է Մինգո լճից և **հարավից և հարավ-արևելքի մի քանի գետերից**՝ Ամադջուակ գետը հոսում է հյուսիս՝ դեպի Նեթիլլինգ լիճ, որն իր հերթին հոսում է Ֆոքսի ծոց։

Նեթիլլինգ և Ամաջուակ լճերի միջև ընկած տարածքը կարիբու եղջերուի բնակավայրերից մեկն է։ Լիճը տարվա մեծ մասը ծածկված է սառույցով։ Ձկների սակավաթիվ տեսակներից մեկը, որը կարողանում է գոյատևել լճի սառը ջրերում, **արկտիկական քարն** է։

## Ծանոթագրություններ

Կատեգորիա:Լճեր այբբենական կարգով
Կատեգորիա:Կանադայի լճեր
Դու կաս...

«**Դու կաս...**», ռեժիսոր Վլադիմիր Մակերանեցի գեղարվեստական ֆիլմը՝ Վիկտորյա Տոկարևայի «Ես կամ։ Դու կաս։ Նա կա» վեպի հիման վրա։ Թողարկվել է 1993 թվականին։

## Սյուժե
Ֆիլմի հերոսուհին՝ Աննան, մենակ է մեծացրել որդուն։ Նա շատ առավելություններ ունի՝ պարզ է, հասարակ, գրավիչ, տիրապետում է ֆրանսերենին և աշխատում իր սիրելի գործով։ Նրան սիրում է մի գեղեցիկ և հարուստ տղամարդ, որի կյանքն ընթանում է սոցիալական իրադարձությունների, բարձր ընդունելությունների և խնջույքների մեջ։ Բայց անսպասելիորեն Աննայի որդին՝ Օլեգը, տուն է բերում մանկատան սան որբ Իրային, և առավոտյան հայտարարում, որ իրենք ամուսնացել են։ Աննայի խանդը հանգեցնում է նրան, որ երիտասարդները հեռանում են տնից։ Որոշ ժամանակ անց երեխաները ծանր վթարի են ենթարկվում։ Իրան կաթվածահար էր եղել, և Օլեգը նրան մոր մոտ՝ տուն է բերում։ Չնայած որդին տեղի ունեցածից հետո «կոտրվել էր», Աննան հաղթահարում է իր խանդն ու ատելությունը, տառապանքի, կարեկցանքի ցավոտ ճանապարհ է բռնում և իսկական սեր է ստանում։

## Դերերում
* Աննա Կամենկովա ֊ *Աննա*
* Վադիմ Լյուբշին ֊ *Օլեգ, Աննայի որդին, բժիշկ
* Ինգա Իլմ - *Իրա, Օլեգի կինը, մանկատան սան*
* [[Ռեգիմանտաս Ադոմայտիս]] ֊ *Վերշինին, Աննայի երկրպագուն*
* Տատյանա Լյուտաևա - *Յուլիա Պետրակովա, բաժանմունքի վարիչ, Օլեգի սիրուհին*
* Նատալյա Կովալյովա - *Աննայի ընկերուհին*
* Նատալյա Պոտապովա - Աննայի ընկերուհին
* Իվան Կրասկո - *ժողովրդական բուժող*
* Դրվագներում - *Ա. Գավրիլով*, *Դ. Մակերանեց*, *Յուրի Ալեքսեև*, *Վ. Գուրևիչ*, *Ն. Տրետյակով*, *Ա. Գրանովսկայա''

## Ծանոթագրություն

## Արտաքին հղումներ
* Ֆիլմի նկարահանումների վայրեր

Կատեգորիա:1990-ականների ռուսերեն ֆիլմեր
Կատեգորիա:1993 դրամա ֆիլմեր
Կատեգորիա:1993 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ֆիլմեր հաշմանդամության մասին
Կատեգորիա:Ֆրանսիական դրամա ֆիլմեր
Կատեգորիա:1990-ականների ֆրանսիական ֆիլմեր